কলকাতা সহ কয়েকটি জেলায় আজও ঝড় বৃষ্টির পূর্বাভাস

ওয়েবডেস্ক: সকাল থেকেই অস্বস্তিকর পরিবেশ Humid Weather Update)। বেশ কয়েকদিন হালকা থেকে মাঝারি ঝড় বৃষ্টির (Rain) দাপটে তাপমাত্রা বেশ কয়েক ডিগ্রি নীচে নেমেছিল। কিন্তু ফের উলটো পথে হাঁটতে শুরু করল আবহাওয়া। বাড়বে তাপমাত্রা। সেই হাঁসফাঁস পরিস্থিতি তৈরি হবে বঙ্গবাসীর। দক্ষিণের কয়েকটি জেলায় হালকা বৃষ্টির সম্ভাবনা রয়েছে। চলতি সপ্তাহেই ফের পুরনো ছন্দে ফিরবে শহর কলকাতা।

দক্ষিণবঙ্গে তাপমাত্রা (Temperature) ২ থেকে ৪ ডিগ্রি বাড়তে পারে এই সপ্তাহেই। আজ দিনের আকাশ আংশিক মেঘলা (Cloudy Sky) থাকবে।

আরও পড়ুন: খেলা হবের পাল্টা ‘নেমে খেলার ডাক’ সেলিমের

আবহাওয়া দফতর সূত্রে খবর, আজ নদিয়া, মুর্শিদাবাদ, বীরভূম, কলকাতা, হাওড়া, হুগলি, দুই 24 পরগনা, দুই মেদিনীপুর, ঝাড়গ্রাম এবং পুরুলিয়ার দু-একটি জায়গায় বিক্ষিপ্ত বৃষ্টির পূর্বাভাস। বাকি জেলাগুলিতে বৃষ্টির সম্ভানা রয়েছে।

অপরদিকে উত্তরবঙ্গে আজও বৃষ্টি চলবে। উপরের দিকে পাঁচটি জেলায় বিক্ষিপ্তভাবে বৃষ্টির সম্ভাবনা রয়েছে সোমবার। মালদা এবং দুই দিনাজপুরেও হালকা বৃষ্টির পূর্বাভাস। বুধবার পর্যন্ত আবহাওয়ার কোনও পরিবর্তন হবে না। ২৪ এপ্রিল বৃহস্পতিবার থেকে উত্তরবঙ্গে বৃষ্টিপাত কিছুটা কমবে।

আজ কলকাতার সর্বোচ্চ তাপমাত্রা ৩৫ ডিগ্রি সেলসিয়াস, সর্বনিম্ন ২৮ ডিগ্রি সেলসিয়াস। অতিরিক্ত গরমে (Excessive Heat) অনুভূতি বজায় থাকবে।